შრომისა და დასაქმების სისტემის რეფორმის პროგრამა (27 05)

2020 წლის პროგრამების შესრულების მე-2 კვარტლის ანგარიში

დასაქმების ხელშეწყობის მომსახურებათა განვითარების  პროგრამა (პ/კოდი 27 05 01)

•	შრომის ბაზრის მართვის საინფორმაციო სისტემის – www.worknet.gov.ge-ს განვითარება;
მიმდინარეობს www.worknet.gov.ge-დან სტატისტიკური ინფორმაციის მოგროვება, მონაცემთა ბაზების ფორმირება და ანგარიშის დამუშავება. 

2020 წლის ივნისის მდგომარეობით, სისტემაში რეგისტრაცია გაიარა 24 729 (სულ 368 554) სამუშაოს მაძიებელმა, მათგან აქტიური მაძიებელია - 329 353. მათ შორის  ქ. თბილისში - 57646, აჭარა - 35010, გურია - 15852,  იმერეთი - 45068, კახეთი - 36556, სამეგრელო-ზემო სვანეთი - 32413, სამცხე -ჯავახეთი - 11450, ქვემო ქართლი - 31947, შიდა ქართლი - 27011, რაჭა-ლეჩხუმი - 5177, მცხეთა-მთიანეთი - 9565, სხვა (მისამართის გარეშე) – 21658.

ასევე, 162 დამსაქმებელმა დაარეგისტრირა 2 050 თავისუფალი სამუშაო ადგილი. 

•	შრომის ბაზარზე ინდივიდუალური და ჯგუფური კონსულტირების გაწევა მუნიციპალურ დონეზე;
„შრომის ბაზარზე ქცევის წესების“ გაცნობის მიზნით, სააგენტოს სერვის ცენტრებში სამუშაოს მაძიებლებს ჩაუტარდათ ინდივიდუალური კონსულტირებები. შედეგად  შემოსული ინფორმაციის მიხედვით სააგენტოს სერვის ცენტრში ინდივიდუალური კონსულტირება გაიარა 2 660 სამუშაოს მაძიებელმა. (ქ. თბილისის 3 სერვის ცენტრში - 911, აჭარა - 433, გურია - 379, კახეთი - 207, სამეგრელო-ზემო სვანეთი - 430, შიდა ქართლი - 264 და მცხეთა-მთიანეთი - 36).

რაც შეეხება ჯგუფურ კონსულტირებას, აღნიშნული აქტივობა დაგეგმილი იყო პირველი კვარტალის ბოლოს. თუმცა საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრის 2020 წლის 4 მარტის №01-73/ო ბრძანების თანახმად, ახალი კორონავირუსის (COVID-19) შესაძლო გავრცელების პრევენციის მიზნით, დასაქმების ხელშეწყობის სახელმწიფო სააგენტოში 13 მარტიდან გაუქმდა სააგენტოს საქმიანობის ფარგლებში დანიშნული ყველა მასობრივი და საჯარო ღონისძიება.
.
•	საშუამავლო მომსახურების გაწევა/ განვითარება;
დამსაქმებლების მიერ წარმოდგენილი 2 050 ვაკანსიაზე საშუამავლო მომსახურების გაწევის (სამუშაოს მაძიებელთა შერჩევის) მიზნით ვაკანსიების შესახებ ინფორმაცია მიეწოდა სისტემაში რეგისტრირებულ სამუშაოს მაძიებლებს, ვაკანსიების ფარგლებში შეირჩა და დამსაქმებლებთან გაიგზავნა 794 სამუშაოს მაძიებელი. (აქედან თბილისი-597, აჭარა-12, გურია-6, კახეთი-150, სამეგრელო ზემო სვანეთი-9, ქვემო ქართლი 9, შიდა ქართლი 3 და მცხეთა-მთიანეთი-8), ხოლო 2020 წლის მეორე კვარტალში შემოსულ ვაკანსიებზე მსურველი კადრი დისტანციურად გაიგზავნა დამსაქმებელთან. 

სულ საშუამავლო მომსახურების ფარგლებში დასაქმდა 49 სამუშაოს მაძიებელი. 

•	პროფკონსულტირებისა და კარიერის დაგეგმვის მომსახურების დანერგვა და გაწევა მუნიციპალურ დონეზე;
სააგენტოს 2 სერვის ცენტრში ინდივიდუალური კარიერის დაგეგმვა და პროფესიული კონსულტირება ჩაუტარდა 3 სამუშაოს მაძიებელს. (ქ. თბილისი - 2, შიდა ქართლი - 1). 

•	მოწყვლადი, დაბალკონკურენტუნარიანი ჯგუფების დასაქმების ხელშეწყობის მექანიზმების შემუშავება და დანერგვა;
სააგენტოს 4 სერვის ცენტრში მხარდაჭერითი დასაქმების კონსულტანტებმა 12 შშმ პირს გაუწიეს მხარდაჭერითი მომსახურება. (აქედან, თბილისი - 5, აჭარა - 3, გურია - 2, შიდა ქართლი - 2). 
დაბალკონკურენტუნარიანი ჯგუფების დასაქმების ხელშეწყობის მიზნით შშმ პირთათვის მოძიებული იქნა 7 ვაკანსია.

მიმდინარე წელს საშუამავლო მომსახურების ფარგლებში დასაქმდა 5 შშმ პირი. (აქედან თბილისი - 3, აჭარა -2).

•	დასაქმების ფორუმების მოწყობა;
HR hub-ის მიერ ორგანიზებულ დასაქმების ფორუმზე, რომელიც გაიმართა 2020 წლის 28-29 თებერვალს, სააგენტომ განახორციელა საინფორმაციო მხარდაჭერა. ფორუმის შესახებ ინფორმაცია მიეწოდა სისტემაში რეგისტრირებულ სამუშაოს მაძიებელებს.

7 მარტს, ახალგაზრდული ასოციაცია „დრონი“-ს და სტუდენტური ინიციატივის „ამოიცანი შესაძლებლობასთან“ ერთად ორგანიზებულ დასაქმების ფორუმზე, რომელიც ეხებოდა სამუშაო მაძიებელი შშმ პირების შეხვედრას პოტენციურ დამსაქმებლებთან, სააგენტომ განახორციელა საინფორმაციო მხარდაჭერა. ფორუმის შესახებ ინფორმაცია მიეწოდა სისტემაში რეგისტრირებულ სამუშაოს მაძიებელებს.

დამატებით გაცნობებთ, რომ პროგრამით გათვალისწინებული სერვისების მიწოდების მიზნით, სააგენტომ გამოაცხადა კონკურსი პროფკონსულტირება/კარიერის დაგეგმვისა და მხარდაჭერითი დასაქმების სპეციალისტებზე (კონკურსი გამოცხადდა შემდეგ რეგიონებში: იმერეთის, გურიის, კახეთის, ქვემო ქართლის, მცხეთა-მთიანეთის, სამცხე-ჯავახეთის, რაჭა- ლეჩხუმი-ქვემო სვანეთის რეგიონალურ ცენტრებში).
ჩატარებულია გასაუბრებები გურიის, სამეგრელო-ზემო სვანეთისა და იმერეთის სამხარეო ცენტრებში არსებულ ვაკანსიებზე სპეციალისტთა შერჩევის მიზნით. 

დამატებით გაცნობებთ, რომ სსიპ დასაქმების ხელშეწყობის სახელმწიფო სააგენტოსა და სსიპ სოციალური მომსახურების სააგენტოს შორის მზადდება ურთიერთთანამშრომლობის მემორანდუმი, რის საფუძვლეზეც განხორციელდება სტატისტიკური ინფომრაციის გაცვლა, მათ შორის მოწყვლადი ჯგუფების შესახებ(შშმ პირები, სოციალურად დაუცველი/საარსები შემწეობის მიმღები პირები).

სამუშაოს მაძიებელთა პროფესიული მომზადების, პროფესიული გადამზადებისა  და კვალიფიკაციის ამაღლების სახელმწიფო პროგრამა   (პ/კოდი  27 05 03)

2020 წლის  სახელმწიფო პროგრამის პროექტში, საქართველოს განათლების, მეცნიერების, კულტურისა და  სპორტის  სამინისტროსთან აქტიური თანამშრომლობით შეტანილია გარკვეული ცვლილებები.  დღეის მდგომარეობით სახელმწიფო ,,სამუშაოს მაძიებელთა პროფესიული მომზადების, პროფესიული გადამზადებისა  და კვალიფიკაციის ამაღლების სახელმწიფო პროგრამის” პროექტი წარდგენილია მთვარობაზე დასამტკიცებლად .